In gottes namen, ✳ amen.✳ allen kristannen menschen, ✳ die disen brief ansehent, ✳ lesent oder hoͤrent lesen ✳ nu ✳ oder ✳ hie ✳ nach ✳
ewiklich, ✳ wir, Margreta ✳ von Gruͤnenberg, ✳ aͤbtisschin, ✳ und wir, die tuͦmfrowen ✳ und die tuͦmherren gemeinlich ✳ des capitels ✳
und des gotzhuses ✳ ze Sekingen, ✳ Sant Augustins ✳ ordens, ✳ in Costentzer bystuͦm, ✳ unsern gruͦs in gotte ✳ und ewige erkantnuzse
diser nachgeschribner dinge. ✳ von sùnde ✳ und des vallens wegen ✳ des ersten menschen ✳ ist also bekrenket ✳ menschlichi ✳ natur ✳
und kraft, ✳ daz die cellen ✳ der gedenknuzse ✳ bresthafte ✳ worden sint. ✳ darumbe, ✳ nach vernunftiklicher bescheidenheit, ✳ elich getat
ewent wise lùte ✳ mit brieven hantvesti, ✳ der si recht ✳ und redlich ✳ koment uberein, ✳ durch daz darnach ✳ in kùnftigen ziten ✳ mit
kryeges anvacht ✳ icht ✳ stoͤzze ✳ oder irrūge ✳ darin valle. ✳ darumbe, so wizzen alle ✳ und besunder die, ✳ dien es ✳ ze wizzent ✳ durft
beschicht, ✳ daz wir ✳ in unserm ✳ besamnotem, ✳ beruͤftem, ✳ gemeinem ✳ und offennem capitel ✳ angesehen und betrachtet haben ✳
ernstlich ✳ das gemach ✳ und die grozzen fùrderunge ✳ und wirdikeit, ✳ nutz und ere, ✳ und ouch die besundern guͤtikeit und ✳
gnade, ✳ die uns ✳ und unserm gotzhus ✳ getan hat ✳ und noch fùrbazzer getuͦn mag ✳ dù edli, hochgeborn ✳ ùnsri gnedigi ✳
herschaft von Oͤsterrich, ✳ und sunderlich ✳ dù dùrlùchtigi unsri gnedigi frow, frown Agnes von Oͤsterrich, ✳ wilent kùnginne ✳ ze
Ungern, ✳ und haben ✳ mit gemeinem rate ✳ unser jeklich sunderlich ✳ und wir alle gemeinlich ✳ mit aller der ordenung, ✳ bescheidenheit ✳ und kraft, worten ✳ und geberden, ✳ die von geistlichen ✳ oder weltlichen ✳ rechten, fryheiten ✳ oder gewonheiten ✳ oder
nach unsers ordens ✳ und des egen̄̄ unsˀs gotzhusz gesatzte ✳ deheins weges dazuͦ gehoͤret, ✳ verlihen ✳ vō besundˀn genaden ✳
un̄ lihen ouch mit disem brief ✳ recht un̄ redlich ✳ an unser ✳ un̄ unsrˀ styfte stat gemeinlich ✳ fùr uns ✳ un̄ unser nachkomen ✳ ewiklich ✳ den erwirdigen, ✳ geistlichen ✳ frowen, ✳ der aͤbtisschin ✳ un̄ dem convent gemeinlich ✳ des gotzhuses un̄ chlosters ✳ ze Kungsvelt, ✳ Sant Claren ordens, in Costentzer bystuͦm, ✳ und allen iren nachkomen ✳ zuͦ iren ✳ un̄ des selb̄n ✳ ir chlosters un̄ gotzhuses
handen ✳ ze rechtem erbe ✳ ewiklich ✳ die dryie teile ✳ des vares ✳ un̄ des geleites, ✳ des zolles ✳ un̄ des gevertes ✳ ze Froiͤdnow ✳ uf dˀ
Aren ✳ in Costentzˀ bystuͦm, ✳ durch der vorgen̄̄ ✳ unser gnedigen frowen, ✳ dˀ kùngin ✳ vō Ungˀn, vlizzigˀ bette willen ✳ un̄ sundˀlich vō
ufgebens ✳ un̄ bette wegen ✳ dˀ erbˀn ✳ Margreten, ✳ Annen ✳ un̄ Adelheiten ✳ von Luvar ✳ un̄ Otten dez Buͤsingˀs, dˀ egen̄̄ Adelheiten
elichen mānes, ✳ die gemeinlich ✳ daz egen̄̄ var ✳ her bracht un̄ besezzen hatten ✳ ze rechtem erbe ✳ von uns ✳ un̄ unsˀm ✳ gotzhuse,
mit mùlinen un̄ mit mùlistetten, ✳ akern ✳ un̄ matten, ✳ hoͤltzli, ✳ gevilden, ✳ welden, ✳ wūne ✳ un̄ weide, ✳ wegen, ✳ stegen, ✳ wassern
un̄ wasserrùnsen, ✳ hùsˀn, ✳ hofstetten ✳ un̄ allen den nùtzen ✳ un̄ rechten, ✳ fryheiten ✳ un̄ gewonheiten, ✳ die deheins ✳ weges ✳ da zuͦ
gehoͤrent, ✳ si sin genēmet ✳ odˀ ✳ ungenēmet, ✳ funden ✳ oder unfunden, ✳ wo die gelegen ✳ un̄ wie si genant sint, ✳ voͤlliklich und ✳
gentzlich ✳ ane alle ✳ gevˀde, ✳ doch also, ✳ daz dù vorgen̄̄ aͤbtisschin ✳ un̄ dˀ cōvent vō Kùngsvelt ✳ odˀ ir amptlùt ✳ alle jar eweklich
vō dem egen̄̄ var ✳ geb̄n ✳ un̄ richten sullen ✳ uns ✳ un̄ unsˀm gotzhuse ✳ sechtzehen phēninge ✳ gemeinˀ un̄ gewonlicher mùntze
ze rechtē erbzinse, ✳ un̄ sull̄n ouch bi den hoftegdingen ✳ un̄ bi den gedingen, ✳ die wir alle jar, ✳ so wir wellen, offnēde wˀden
uf dem hof ✳ an dem stat ✳ ze Froͤidnow, ✳ hab̄n einen ✳ odˀ zwene ✳ erbˀ man, ✳ die unsˀ un̄ unsˀs ✳ gotzhuses recht ✳ un̄ gewonheit
da sprech̄n ✳ un̄ darumb ✳ in irem namen ✳ erteilen, ✳ als daz untz her ✳ gewonlich gewesen ist, ✳ ane alle gevˀde. ✳ was ouch rechtūg
odˀ gewonheit ✳ in demselb̄n ✳ hof ✳ jemˀ geoffent ✳ odˀ erteilt werdent, ✳ die sull̄n ✳ den stuken, ✳ die an disem brief ✳ begriffen sint,
unschedlich sin, ✳ wan wir ✳ die selb̄n stuk ✳ un̄ artickel ✳ von gnaden ✳ frylich uzgenomen, ✳ verhenget ✳ un̄ gesùndˀt habn̄, ✳ also ✳
daz disˀ brief ✳ in aller sinˀ kraft belib̄n ✳ sol ewiklich ✳ un̄ daz kein gericht noch urteilde ✳ uf dem egen̄̄ hof ✳ da widˀ nùt sin sol.
ouch sullen wir ✳ un̄ unser nachkomen ✳ in des egen̄̄ unsˀs gotzhuses ✳ namen ✳ ewiklich ✳ richten ✳ un̄ geben ✳ alle jar ✳ dē vorgen̄̄
gotzhus, ✳ der aͤbtisschin ✳ un̄ dē cōvent ✳ ze Kùngsvelt ✳ un̄ allen iren nachkomen ✳ sechs viertel ✳ kernen ✳ ze verschatze uf
dem egen̄̄ vare ✳ von uns, ✳ unsˀn guͤtˀn ✳ un̄ unsˀn botten, ✳ un̄ sull̄nt ouch darumb die vergen ✳ uf dem selbn̄ var uberfuͤren
ane andˀn lon ✳ uns, ✳ unsˀ guͤter ✳ und unser botten, ✳ als daz von alter her komen ist. ✳ es ist ouch ze wizzende, ✳ wēne die
vergen ✳ uf ✳ dem vorgen̄̄ var ✳ uberfuͤrent ✳ dù schaf, ✳ dù uns ✳ vō Glarus koment, ✳ so sulln̄ wir ✳ inen ze herbste ✳ ein
herbst schaf gebn̄. ✳ were abˀ, daz uns deheins ✳ jares enkein schaf ✳ vō Glarus keme, ✳ so sin ouch ✳ wir inen ✳ nùt gebūden,
dehein schaf ✳ des jares ze gebn̄de. ✳ mit urkùnde ditz briefs, ✳ besigelt mit unsˀn, ✳ der vorgen̄̄ ✳ ebtisschin un̄ dez capitels, ingesigeln, ✳ der gebn̄ ist ✳ ze Sekingen ✳ an dem nechsten ✳ fritag ✳ vor aller heiligen tag, ✳ dez jares, ✳ do man zalte ✳ vō gottes gebùrte
tusent ✳ drùhundˀt ✳ fùnftzig jaren ✳ un̄ darnach in dem fùnften jare. ✳